Aktor refset Øygards forsvarere
Klundseter var tydelig irritert og understreket flere ganger at det blir viktig for dommerne å skille mellom det vesentlige og uvesentlige. Han mener forsvarerne Mette Yvonne Larsen og Martin Eiebakke har forsøkt å konstruere en teoretisk tvil og lagd en masse støy. Han brukte hele de første 40 minuttene til å slå tilbake mot forsvarernes strategi. - Hva er grunnen til å bruke prosedyrene til å ta opp dette, spurte Klundseter og svarte selv.Han viser til at denne konstruerte tvilen ikke har noe med det rettssaken handler om. - Slikt skal retten se bort fra, formante Klundseter.Han tok for seg flere av vitnene som er ført av forsvarerne og mente de ikke har tilført saken noe. Det er under rettssaken ført vitner som har forklart seg rykter og angivelige konflikter i jentas familie.Han reagerer også på at forsvarerne har forsøkt å skape støy rundt politiets etterforskning, og hevdet at den er forutinntatt og ensrettet. Blant annet er det blitt hevdet at et vitne ikke fikk med alt hun ønsket i avhøret. - Det viste seg at det handlet om at Øygard skal ha klappen hunden sin og sagt noe, sa Klundseter. - Det er ingen av disse vitnene som har bedt om å endre innholdet i avhøret og hvor er da poenget, spurte Klundseter. - Jeg ber retten merke seg dette, la han til. På motsatt side av rettssalen virket forsvarerne oppgitte.Klundseter tok også for seg situasjonen hvor Rune Øygard nektet å stille til flere politiavhør etter nyttår. I brev forklarte forsvarer Larsen det med at han følte seg dårlig behandlet av politiet i forbindelse med at han ble fremstilt for lege og fotografert naken for å sikre bilder av kjennemerker på lårene, som jenta har forklart seg om. Klundseter påpekte at politiet hadde fått medhold i retten på at en slik undersøkelse skulle gjennomføres. Lensmannskontoret varslet ordføreren på forhånd. De kom sivilt kledd i sivile biler og Øygard fikk selv velge hvilket legekontor som skulle gjennomføre undersøkelsen. Det eneste han ble nektet var å få ham med kona. - Det ble tatt mer hensyn til ham enn nærmest enhver annen person i samme situasjonen. Likevel var altså ikke det nok, er det slik vi skal tolke brevet, sa Klundseter.
Aktor Thorbjørn Klundseter innledet sin prosedyre med å angripe strategien til forsvarerne til Vågå-ordfører Rune Øygard (53).